بحر وزن (شاعري)

بحر (Beher) يا بحر وزن علم عروض جا وزن ٿين ٿا جن جي رُڪنن يا آوازن مطابق شعر جي موسيقي آڌاري ويندي آهي. اهي بحر وزن مختلف هوندا آهن ۽ انهن وسيلي شعر جي جوڙجڪ  توڙي ان ۾ موسيقي قائم ڪجي ٿي. موزون شعر جي وزن يا بحر جي خبر پئجي سگهي ۽ ان جي حاڻ وسيلي موزون ۽ غير موزون شعر کي جدا ڪري سگهجي ٿو. علم عروض جي بحرن وسيلي شاعريءَ ۾ موسيقي يا رواني قائم ڪبي آهي. علم عروض يا ان جا بحر وزن سنڌيءَ ۾ فارسي شاعريءَ ذريعي مروج ٿيا. ھن علم جا بانيڪار عرب ھئا، جن ۾ خليل بن بصريءَ جو نالو اهميت سان اچي ٿو. علم عروض جا ڪُل 19 بحر آهن ۽ هر بحر جا وزن مختلف آهن. سنڌي ادب ۾ ڊاڪٽر ابراھيم خليل، تنوير عباسي، اياز قادري، خادم عباسي، امام بخش خادم، عطا محمد حامي، استاد بخاري، عبدالقيوم صائب، راشد مورائي، شيخ اياز، هري دلگير، ڪشنچند ”عزيز“ ۽ ڪجهہ ٻيا ڄاڻو سمجهيا وڃن ٿا. ڪتاب: ادبي اصطلاحن جي تشريحي لغت؛ مرتب: مختيار احمد ملاح؛ پبلشر: سنڌي لئنگئيج اٿارٽي، حيدرآباد، سنڌ.

 حوالا